ལིག་ཉིང་གིས་ཞིང་ཆེན་ཏང་ཨུའི་ཧྲུའུ་ཅི།ཧྲིན་ཀྲང་ཝང་ཅན་ཅུན་གྱི་མངག་བཅོལ་ལྟར།མཚོ་སྔོན་ཞིང་ཆེན་ཏང་ཨུ་དང་ཞིང་ཆེན་སྲིད་གཞུང་།ཞིང་ཆེན་སྲིད་གྲོས།མཚོ་སྔོན་གྱི་རིགས་སོ་སོའི་མི་དམངས་བཅས་ཀྱི་ཚབ་བྱས་ནས།ཀྲུའུ་ཞི་གཞོན་པ་ཀྲིན་ཅན་པང་སོགས་མཚོ་སྔོན་དུ་ཡོང་བར་སེམས་གཏིང་ནས་དགའ་བསུ་ཞུས་པ་དང་ལྷག་བསམ་ཟོལ་མེད་ཀྱིས་བཀའ་དྲིན་ཞུས།ཁོས་བཤད་རྒྱུར།རྨ་འབྲི་རྫ་གསུམ་འབྱུང་ཡུལ་གྱི་སྐྱེ་ཁམས་སྲུང་སྐྱོབ་རྐྱེན་སྲོལ་ནི་རྨ་འབྲི་རྫ་གསུམ་འབྱུང་ཡུལ་གྱི་སྐྱེ་ཁམས་དཔལ་ཡོན་འཛུགས་སྐྲུན་བྱེད་པའི་འགན་སྲུང་གལ་ཆེན་ཡིན་ལ།མཚོ་སྔོན་ཞིང་ཆེན་གྱི་དཔལ་འབྱོར་སྤྱི་ཚོགས་འཕེལ་རྒྱས་སུ་གཏོང་བའི་ཐད་དོན་སྙིང་གལ་ཆེན་ལྡན།ཀྲུའུ་ཞི་གཞོན་པ་ཀྲིན་ཅན་པང་གིས་མཚོ་སྔོན་ཞིང་ཆེན་གྱི་དཔལ་འབྱོར་སྤྱི་ཚོགས་འཕེལ་རྒྱས་དང་རྨ་འབྲི་རྫ་གསུམ་འབྱུང་ཡུལ་གྱི་སྐྱེ་ཁམས་སྲུང་སྐྱོབ་བྱ་བར་ཁས་ལེན་གང་ལེགས་བྱས་པ་དང་།ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པ་ལག་བསྟར་ནན་མོ་བྱེད་པ་དང་མཚོ་སྔོན་གྱི་སྐྱེ་ཁམས་འཛུགས་སྐྲུན་བྱ་བ་སྔར་ལས་བཟང་བོར་བསྒྲུབ་པ་དང་།རྨ་འབྲི་རྫ་གསུམ་འབྱུང་ཡུལ་གྱི་ཁ་གསབ་རྐྱེན་སྲོལ་འཛུགས་སྐྲུན་བྱེད་པར་སྐུལ་འདེད་གཏོང་བའི་བྱ་བའི་ཐད་ནས་རེ་བ་ཞིབ་མོ་བཏོན།དེས་ང་ཚོས་རིགས་ལམ་ཇེ་གསལ་དུ་གཏོང་བ་དང་གཙོ་གནད་འབུར་ཐོན་བྱེད་པ།བྱེད་ཐབས་ཇེ་ལེགས་སུ་གཏོང་བ།རྨ་འབྲི་རྫ་གསུམ་འབྱུང་ཡུལ་དང་ཞིང་ཆེན་ཡོངས་ཀྱི་སྐྱེ་ཁམས་འཛུགས་སྐྲུན་བྱ་བ་གཏིང་ཟབ་ཏུ་སྤེལ་བའི་ཐད་སྐུལ་འདེད་ཀྱི་ནུས་པ་འདོན་ཐུབ་ཟེར།